**A Mohácsi Önkormányzat**

**12/2019.(X.10.)**

**r e n d e l e t e**

**egyes önkormányzati rendeletek felülvizsgálatáról és módosításáról**

Mohács Város Önkormányzatának Képviselő-testülete, Magyarország Alaptörvénye 32. cikk (1) bekezdés a.) pontjában foglalt feladatkörében, Magyarország helyi önkormányzatairól szóló 2011. évi CLXXXIX tv. 13.§ (1) bekezdés 19. pontjában megállapított feladatkörében eljárva illetve 53.§ (1) bekezdésében kapott felhatalmazás, figyelemmel a jogalkotásról szóló 2010. évi CXXX. törvény (1) bekezdés a) pontjában foglaltakra, a következőket rendeli el:

1. **Az önkormányzat szervezeti és működési szabályzatáról szóló 9/2013.(V.31.) számú önkormányzati rendelet (továbbiakban: SZMSZ) módosítása**

**1.§** Az SZMSZ 6.§ (3) bekezdése hatályát veszti, helyébe az alábbi szövegrész kerül:

„**(3)** A Képviselő-testület egyes hatáskörei gyakorlását átruházhatja bizottságaira, a polgármesterre, a jegyzőre. A képviselő-testület által a polgármesterre átruházott hatásköröket az SZMSZ 5. számú melléklete tartalmazza.”

**2.§** Az SZMSZ 11.§ (3) bekezdése hatályát veszti.

**3.§** Az SZMSZ 12.§ (8) bekezdése hatályát veszti, helyébe az alábbi szövegrész kerül:

„**(8)** A képviselő-testület ülésének időpontjáról és napirendjéről a Polgármesteri Hivatal az önkormányzat hivatalos honlapján közzététel útján, az ülés előtt 5 nappal értesíti a lakosságot.”

**4.§** Az SZMSZ 12.§ (9) bekezdés j) pontja hatályát veszti, helyébe az alábbi szövegrész kerül:

„j) a jegyző, aljegyző, a Mohácsi Polgármesteri Hivatal szervezeti egységeinek vezetői és helyettesei, napirendben érintett munkatársai,”

**5.§** Az SZMSZ 12.§ (10) bekezdés hatályát veszti, helyébe az alábbi szövegrész kerül:

„**(10)** A nyilvános képviselő-testületi ülésreegyéb részvételi joggal meghívottaka jelen rendelet 1. függelékében felsorolt mohácsi székhellyel rendelkező önszerveződő közösségek képviselői.”

**6.§** Az SZMSZ 16.§ (8) bekezdése hatályát veszti, helyébe az alábbi szövegrész kerül:

„**(8)** Az előterjesztést minden esetben az ülést összehívó polgármesterhez írásban kell benyújtani, az ülést megelőző legalább 15 nappal korábban. Kivételt képez a rendkívüli ülés.”

**7.§** Az SZMSZ 19.§ (12) bekezdése hatályát veszti, helyébe az alábbi szövegrész kerül:

„**(12)** Zárt ülésen hozott határozatot is nyilvános ülésen kell ismertetni, a hatályos adatvédelmi jogszabályok megtartásával”

**8.§** Az SZMSZ 20.§ (1) bekezdése hatályát veszti, helyébe az alábbi szövegrész kerül::

„**(1)** A képviselőt az Mötv.-ben és az SZMSZ-ben rögzített jogok és kötelezettségek illetik meg, illetőleg terhelik. A települési képviselő a település egészéért vállalt felelősséggel képviseli választói érdekeit.”

**9.§** Az SZMSZ 26.§ (7) bekezdése hatályát veszti, helyébe az alábbi szövegrész kerül:

„**(7)** A rendelet elfogadását követően, annak hiteles, végleges szövegét a jegyző köteles megszerkeszteni. A jegyző a rendeletet az ülést követő 3 napon belül hirdeti ki. A rendelet kihirdetésének helyben szokásos módja az önkormányzat hivatalos honlapján (2.§ (2) bekezdés szerinti www.mohács.hu) történő megjelentetés. A kihirdetett rendeletek jegyzékét önálló hirdetményben kell a honlapon közzétenni. A rendeleteket el kell helyezni a Mohácsi Polgármesteri Hivatalban, a jegyzői titkárságon.”

**10.§** Az SZMSZ 28.§, a következő (5) bekezdéssel egészül ki:

„**(5)** A polgármestert, tartós akadályoztatása vagy tisztsége megszűnése esetén az alpolgármester; mindkettőjük tartós akadályoztatása vagy tisztsége megszűnése esetén a Pénzügyi és Gazdasági Bizottság elnöke, az ő tartós akadályoztatása vagy tisztsége megszűnése esetén a legidősebb képviselő-testületi tag helyettesíti.”

**11.§** Az SZMSZ 30.§ (3) bekezdése hatályát veszti, helyébe az alábbi szövegrész kerül:

„**(3)** A jegyzői és aljegyzői tisztség egyidejű betöltetlensége, illetve tartós akadályoztatásuk esetén a képviselő-testület által megbízott hivatali köztisztviselő jogosult a jegyzői feladatokat – a jegyzői tisztség betöltéséig, vagy a jegyző, aljegyző akadályoztatásának megszűnéséig, de legfeljebb 6 hónapig ellátni.”

**12.§** Az SZMSZ 38.§ -a hatályát veszti, helyébe a következő rendelkezés kerül:

„A helyi népszavazás szabályait külön rendelet tartalmazza.”

**13.§** Az SZMSZ 5. számú melléklete helyébe az alábbi melléklet lép:

„**5. melléklet**

|  |  |  |
| --- | --- | --- |
|  | **a polgármesterre átruházott képviselő-testületi hatáskör megnevezése** | **a hatáskör átruházását tartalmazó önkormányzati rendelet megnevezése** |
| 1. | Dönt az államháztartáson kívüli forrás önkormányzat részére történő átvételéről  | 12/2014.(X.6.)ör. 9.§ (1) bekezdés |
| 2.  | Dönt a város nevének, címerének és zászlónak használatával kapcsolatos ügyekben | 15/2002.(VII.1.)ör. 4.§ (1)-(2) bekezdés |
| 3.  | Dönt az önkormányzati segély odaítéléséről | 14/2000.(IV.28.)ör. 11.§ (3) bekezdés |
| 4.  | Kijelöli a piaci bérű társasház (Budai Nagy Antal u.14.) bérlőjét (PGB javaslatára) | 3/2019.(II.28.)ör. 7.§ (2) bekezdés |
| 5. | Jóváhagyja a vízkorlátozási tervjavaslatot és a terv alapján elrendeli a vízkorlátozást | 19/1996.(VI.24.)ör. 3-4.§  |
| 6.  | Engedélyezheti méltányosságból a más településen bejelentett lakcímmel rendelkező elhunyt eltemettetését | 22/2009.(XI.2.)ör. 6.§ (3) bekezdés |
| 7. | Dönt - a rendszeres és rendkívüli települési támogatás-az utazási támogatás (autóbusz, komp)-köztemetés-szociális célú tűzifa-juttatáselbírálásáról | 22 /2017.(IX.29)ör. 24.§ (1) bekezdés |
| 8.  | Ellenőrzi a vagyonkezelési szerződés alapján végzett beruházásokat | 25/2012.(X.29.)ör. 10.§ (17) bekezdés |
| 9. | Ellenőrzi a vagyonkezelőt megillető jogok gyakorlását | 25/2012.(X. 29.)ör. 10.§ (22) bekezdés |
| 10. | Gyakorolja a tagsági jogokat az önkormányzati tulajdonú gazdasági társaságokban  | 25/2012.(X.29.)ör. 14.§ (8) bekezdés |
| 11. | Dönt a piacról, illetve vásárról kitiltás esetén | 16/1996.(IV.29.)ör. 16.§ (3) bekezdés |
| 12. | Saját hatáskörében évente 5 díjat adományozhat (Mohács Város Tisztelet Jeléül Kitüntető Díj) | 3/2002.(II.4.)ör. 5.§ (3) bekezdés |
| 13.  | A vállalkozások, a munkahelyteremtés helyi támogatásáról szóló 6/2001.(II.26.)ör-ben foglaltak figyelembe vételével, értékhatárra tekintet nélkül jogosult az Iparterületen lévő összes forgalomképes ingatlan adásvétele tárgyában a tárgyalásokat lefolytatni.  | 25/2012.(X.29.) ör. 14.§ (3) bekezdés a.) pont |

Az átruházott hatáskörben hozott döntésekről a polgármester írásban beszámol a képviselő-testületnek.”

1. Az önkormányzat vagyonáról és vagyongazdálkodásáról szóló 25/2012.(X.29.) számú önkormányzati rendelet (továbbiakban: vagyonrendelet) módosítása

**14.§** A vagyonrendelet 12.§ (4) bekezdése hatályát veszti, helyébe az alábbi szövegrész kerül:

„(4) Önkormányzati költségvetési szerv és intézmény a használatában lévő ingó, valamint pénzvagyont – alapfeladataik sérelme nélkül – gazdasági társaságba kizárólag a képviselő-testület előzetes engedélyével vihet be. Önkormányzati költségvetési szerv csak olyan gazdasági társaságban vehet részt, amelyben többségi irányítást biztosító befolyással rendelkezik. Költségvetési szerv alapítványt nem alapíthat, ahhoz nem csatlakozhat, társadalmi szervezetet (egyesület, szövetség stb.) csak a tevékenység szerinti illetékes képviselő-testületi bizottság előzetes engedélyével hozhat létre, és a Pénzügyi és Gazdasági Bizottság előzetes engedélyével támogathat.”

**15.§** A vagyonrendelet 12.§ (5) bekezdése hatályát veszti, helyébe a következő rendelkezés kerül:

„(5) Önkormányzati költségvetési szerv és intézmény feleslegessé váló befektetett eszközök értékesítését vagy selejtezését a Pénzügyi és Gazdasági Bizottság előzetes hozzájárulásával végezheti.”

**16.§** A vagyonrendelet 13.§ (3) bekezdése hatályát veszti, helyébe a következő rendelkezés kerül:

„(3) A (2) bekezdésben szereplő ingatlanok tekintetében, az ott fel nem sorolt egyéb tulajdonosi és társtulajdonosi nyilatkozatokról, elővásárlási jog gyakorlásáról bruttó 500 000 Ft értékhatárig, építési engedélyhez hozzájárulásról, társasház-alapításról, telekalakításról, (megosztásról, összevonásról), telekhatár-rendezésről, telki szolgalom, vezetékjog alapításáról a Pénzügyi és Gazdasági Bizottság dönt.”

**17.§** A vagyonrendelet 14.§ (3) bekezdése hatályát veszti, helyébe a következő rendelkezés kerül:

„(3) a.) Az Önkormányzat üzleti vagyonának részét képezik a fogalomképes ingatlanok.

A polgármester a vállalkozások, a munkahelyteremtés helyi támogatásáról szóló 6/2001.(II.26.)ör-ben foglaltak figyelembe vételével, jogosult az Iparterületen lévő összes forgalomképes ingatlan adásvétele tárgyában a tárgyalásokat lefolytatni és a képviselő-testület előzetes jóváhagyása és felhatalmazása alapján az adásvételi szerződéseket megkötni.

b.) Az önkormányzat üzleti vagyonának részét képezik a pénzeszközök.

A Polgármester a Polgármesteri Hivatal Pénzügyi Osztályvezetőjével és a Pénzügyi és Gazdasági Bizottság elnökével együttesen dönt az átmenetileg vagy tartósan szabad, az üzleti vagyon körébe tartozó pénzeszközök betétként vagy értékpapírban történő elhelyezéséről, az értékpapírok vételéről és eladásáról a Polgármesteri Hivatal pénzügyi osztályvezetőjének bevonásával 50 millió Ft egyedi ügyleti értékig, 50 millió forint egyedi ügyleti érték felett a képviselő-testület dönt.

c.) Az önkormányzati üzleti vagyon körébe tartozó minden olyan a.) és b.) pontokba nem tartozó vagyonelem szerzéséről, elidegenítéséről, megterheléséről és gazdasági társaságba történő beviteléről, illetve bármely más tulajdonjog változásával járó hasznosításáról a képviselő-testület dönt.”

**18.§** A vagyonrendelet 14.§ (4) bekezdése hatályát veszti.

**19.§** A vagyonrendelet 14.§ (5) bekezdése hatályát veszti, helyébe a következő rendelkezés kerül:

„(5) A képviselő-testület az önkormányzati üzleti vagyon tulajdonjog változásával nem járó, egyéb módon történő hasznosítását a Pénzügyi és Gazdasági Bizottságra ruházza át. Egy éven túl történő bérbeadás, használatba adás esetén a pályáztatási eljárás kötelező.”

**20.§** A vagyonrendelet 14.§ (10) bekezdése hatályát veszti, helyébe a következő rendelkezés kerül:

„(10) A képviselő-testület a Pénzügyi és Gazdasági Bizottságra ruházza át a (7) bekezdésben foglaltak kivételével a gazdasági társaságokban meglévő önkormányzati tulajdonú tőkerészesedéshez kapcsolódó tagsági jogok gyakorlását, valamint a jogszabály által biztosított vagy szerződésben kikötött tulajdonosi részjogosítványok gyakorlását: - az elővásárlási jogra vonatkozó nyilatkozat és hatósági eljárásokban megkívánt tulajdonosi hozzájárulás megadását.”

**21.§** A vagyonrendelet 14.§ (17) bekezdése hatályát veszti, helyébe a következő rendelkezés kerül:

„**(17)** A közbeszerzési eljárásoknál, 500.000 Ft. értékhatárig, a Bíráló Bizottság véleménye alapján, a Pénzügyi és Gazdasági Bizottság hozza meg az eljárást lezáró döntést. Ezen értékhatár fölött a döntés a képviselő-testületet hatáskörébe tartozik”

**22.§** A vagyonrendelet 15.§ (2) bekezdése hatályát veszti, helyébe a következő rendelkezés kerül:

„**(2)** A polgármester által kiírt pályázat elbírálásában a Pénzügyi és Gazdasági Bizottság elnöke részt vesz.”

**23.§** A vagyonrendelet 25.§ (4) bekezdése hatályát veszti, helyébe a következő rendelkezés kerül:

„(4) A polgármester 50.000 Ft erejéig mondhat le az Önkormányzatot illető követelésről. Az Önkormányzat költségvetési szerveinek vezetői 20.000 Ft értékhatárig mondhatnak le intézményüket illető követelésről.”

**24.§** A vagyonrendelet 25.§ (5) bekezdése hatályát veszti, helyébe a következő rendelkezés kerül:

„(5) A követelés elengedésére 500.000 Ft-ig a Pénzügyi és Gazdasági Bizottság jogosult.”

**25.§** A vagyonrendelet 1. mellékletében a

„3286/41 hrsz. Közterület 2.9346 m²” szövegrész a

„3286/59 hrsz. Közterület 2.7786 m²” szövegrészre módosul.

**26.§** A vagyonrendelet 3. mellékletében a

„352 hrsz. Volt Kossuth Óvoda 956 m²” szövegrész a

„352 hrsz. Védőnői szolgálat 954 m²” szövegrészre módosul.

**27.§** A vagyonrendelet 5. melléklete a

„3286/60 hrsz. Beépítetlen terület 1560 m²” szövegrésszel kiegészül.

„352 hrsz.-ú ingatlanból leválasztásra kerülő ingatlanrész 2 m²” szövegrésszel egészül ki.

„3408/106 hrsz. Beépítetlen terület 210 m²” szövegrész a

„3408/239 hrsz. Beépítetlen terület 192 m²” szövegrészre módosul.

„3408/237 hrsz. Sportcsarnok melletti terület 5508 m²” szövegrész a

„3408/238 hrsz. Közterület 5463 m²” szövegrészre módosul.

„3408/240 hrsz. Beépítetlen terület 63 m²” szövegrésszel kiegészül.

1. Az elővásárlási jog megállapításáról szóló 12/2006.(VI.6.) számú önkormányzati rendelet (továbbiakban: elővásárlás rendelet) módosítása

**28.§** Az elővásárlás rendelet 2.§ (4) bekezdése hatályát veszti, helyébe a következő rendelkezés kerül:

„**(4)** A városrendezési cél megvalósulása valószínűsíthető, ha a felépítmény készültségi foka megfelel az alábbi műszaki tartalomnak: alapozás, pinceszinten teherhordó falak, pillérek és födém betonozási munkái. Ez esetben az elővásárlási jog törléséről – az építtető kérelmére – a Pénzügyi és Gazdasági Bizottság dönt, értékhatártól függetlenül.”

**29.§** Az elővásárlás rendelet 4.§ (2) bekezdése hatályát veszti, helyébe a következő rendelkezés kerül:

„(2) Az elővásárlási jog gyakorlására vonatkozóan az adott vagyontárgy, illetve vagyonrész értékétől függetlenül a Pénzügyi és Gazdasági Bizottság dönt, a Képviselő-testület utólagos tájékoztatásával.”

1. Az önkormányzati tulajdonban lévő lakások bérletéről és elidegenítéséről, valamint az önkormányzati otthonteremtő támogatásról szóló 3/2019.(II.18.) számú önkormányzati rendelet (továbbiakban: lakásrendelet) módosítása

**30.§** A lakásrendelet 7.§ (5) bekezdése hatályát veszti, helyébe a következő rendelkezés kerül:

 „(5) A Pénzügyi és Gazdasági Bizottság javaslatával egyezően rendelkezik az Önkormányzat javára bejegyzett elővásárlási jog, illetve visszavásárlási jog, valamint az ennek biztosítására kikötött elidegenítési és terhelési tilalom ingatlan-nyilvántartásból való törlésére vonatkozó nyilatkozat kiadásáról.”

**31.§** A lakásrendelet 7.§ (6) bekezdése hatályát veszti.

32.§ (1) E rendelettel történő rendeleti rendelkezés hatályon kívül helyezése nem érinti az annak alapján, e rendelet hatálybalépése előtt keletkezett, megszüntetett, vagy módosított jogviszonyokat, jogokat vagy kötelezettségeket.

(2) Az e rendelet hatálybalépése előtt megkezdett, az e rendelet hatálybalépésekor folyamatban lévő eljárásokat az e rendelettel hatályon kívül helyezett eljárási szabályok szerint kell befejezni.

33.§ (1) Jelen rendelet kihirdetését követő napon lép hatályba.

(2) Jelen rendelet a jogalkotásról szóló 2010. évi CXXX. törvény 13.§ (2) bekezdése értelmében a hatályba lépését követő napon hatályát veszti.

Mohács, 2019. október 9.

Dr. Csizmadia Csaba Dr. Kovács Mirella

 alpolgármester jegyző

A rendelet Mohács város közigazgatási területén kihirdetésre került.

Mohács, 2019. október 10.

 Dr. Kovács Mirella

 jegyző